બોલી,”ના…મમ્મી…હું તમારી સાથે જમવા બેસીસ !” ગ્રીષ્મા મમ્મીએ બીજી વાર કહ્યું અને આખરે ગ્રીષ્મા જમવા બેઠી ! હું અને ગ્રીષ્મા નાના હતાં ત્યારે ગામમાં જ્યાં પણ જમણવાર હોય ત્યાં સાથે જતાં અને ખૂબ મજાક મસ્તી પણ કરતાં, અત્યારે એ બધા જ દિવસોને યાદ કરતાં ઘણીવાર આંખ ભીની થઈ જાય છે. ગ્રીષ્માના મમ્મીએ અમારી માટે શાક અને ભાખરી અને સાથે શિરો બનાવ્યો હતો. ગ્રીષ્માના મમ્મીના હાથનું જમવાનું હંમેશથી મારું ફેવરિટ હતું. મેં કહ્યું,”આંટી તમારા હાથમાં તો જાદુ છે જાદુ !” ગ્રીષ્માના મમ્મીએ જવાબ આપતાં કહ્યું, “બેટા ગૌરવ, ગ્રીષ્માને તો મારા કરતાં સ્વાદિષ્ટ જમવાનું બનાવતા આવડે છે !” મેં કહ્યું, “ઓહ…. મને તો આજે જ ખબર પડી, એક દિવસ તો તારા હાથનું બનાવેલ જમીશ !” ગ્રીષ્મા આખરે બોલી, “હું કંઈ નવરી નથી તો આમ જમવાનું બનાવવું અને એ પણ તારી માટે !” મેં કહ્યું, “જુઓ આંટી તમારી દીકરી તો ગુસ્સે થઈ ગઈ !” અને ગ્રીષ્માના મમ્મી હસવા લાગ્યા !